Diari Oficial de la Generalitat Valenciana


Sumari del DOGV 8061, del 13-06-2017 (2017/4226)

RESOLUCIÓ de 18 d'abril de 2017, de la Subdirecció General de Relacions Laborals de la Direcció General de Treball i Benestar Laboral, per la qual es disposa el registre i la publicació de l'acord pel qual s'aproven les taules salarials definitives per a l'any 2016 del Conveni col·lectiu del sector de derivats del ciment de la Comunitat Valenciana (Codi: 06252932044013).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8061

Data del DOGV
:   13-06-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/4226


Data del document
:   18-04-2017

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Descriptors 

:   * Conselleria d'Economia Sostenible, Sectors Productius, Comerç i Treball
    * conveni col·lectiu

RESOLUCIÓ de 18 d'abril de 2017, de la Subdirecció General de Relacions Laborals de la Direcció General de Treball i Benestar Laboral, per la qual es disposa el registre i la publicació de l'acord pel qual s'aproven les taules salarials definitives per a l'any 2016 del Conveni col·lectiu del sector de derivats del ciment de la Comunitat Valenciana (Codi: 59837998811701). [2017/4226]  
Vista l'acta de l'acord pel qual s'aproven les taules salarials definitives per a l'any 2016 del Conveni col·lectiu del sector de derivats del ciment de la Comunitat Valenciana, subscrit per la comissió paritària, integrada, per la part empresarial, per representants de l'Associació Valenciana d'Empreses de Prefabricats de Formigó, ANHEFOP i FEDCAM, i, per la part dels treballadors, per representants dels sindicats FICA-UGT i la Federació de Construcció i Serveis de CCOO, i de conformitat amb el que disposen l'article 90, apartats 2 i 3, del text refós de la Llei de l'Estatut dels Treballadors, aprovat pel Reial decret legislatiu 2/2015, de 23 d'octubre; l'article 2 del Reial decret 713/2010, de 28 de maig, sobre registre i depòsit de convenis i acords col·lectius de treball, i l'article 3 de l'Ordre 37/2010, de 24 de setembre, per la qual es crea el registre de la Comunitat Valenciana de convenis i acords col·lectius de treball, aquesta Subdirecció General de Relacions Laborals, d'acord amb el que s'estableix en l'article 51.1 de l'Estatut d'Autonomia de la Comunitat Valenciana, en el Decret 157/2015, de 18 de setembre, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball, i en l'article 4.3 de l'Ordre 37/2010, resol:  
  
  
Primer  
Ordenar-ne la inscripció en el registre de la Comunitat Valenciana de convenis i acords col·lectius de treball, amb la notificació a la comissió negociadora i el depòsit del text de l'acta.  
  
Segon  
Disposar-ne la publicació en el Diari Oficial de la Generalitat Valenciana.  
  
València,18 d'abril de 2017.- El subdirector general de Relacions Laborals: Juan Ignacio Soler Tormo.  
  
  
  
ACTA DE LA COMISSIÓ MIXTA PARITÀRIA DEL CONVENI AUTONÒMIC DEL SECTOR DE DERIVATS DEL CIMENT DE LA COMUNITAT VALENCIANA 2013-2016  
  
A València, sent les 11.00 hores del dia 7 d'abril de 2017, es reuneixen, en els locals de l'Associació Valenciana d'Empreses de Prefabricats de Formigó, situats al carrer de l'Arquebisbe Fabián y Fuero, 1, de València; les representacions empresarials i sindicals legitimades per a aquest acte que han sigut prèviament convocades i que es detallen a continuació:  
  
REPRESENTACIÓ EMPRESARIAL REPRESENTACIÓ SINDICAL  
  
Per l'Associació Valenciana d'Empreses de Prefabricats de Formigó:  
José Luis Luján Roselló  
Chelo Luján Lozano  
Ernesto Morell Pons  
Rafael Company Bosch  
María Lladró Ortí  
  
Per ANEFHOP:  
José M.ª. Carrau Criat  
José Antonio Zapater  
  
Per FEDCAM:  
José Manuel Martínez Imbernón Per FICA-UGT:  
Miguel Sebastián Llaura  
Luis Antomás Arias  
Juan José Escrig Gil  
Emilio Espert Sánchez  
  
Per la Federació de Construcció i Serveis de CCOO:  
Mariano Luján Novella  
Atilano Escobar Iniesta  
José Manuel Cap Gual  
Miguel Montalbán Gámez  
Pedro Almansa Santos  
Francisco Mejías Albiñana  
  
  
Els presents formen part de la Comissió Mixta Paritària d'Interpretació del Conveni Autonòmic del Sector de Derivats del Ciment de la Comunitat Valenciana, i segons el que estableix l'article 14.1.i, tenint en compte els criteris marcats en la disposició final primera, punt b, d'aquest conveni col·lectiu:  
  
ACORDEN  
  
Primer  
Una vegada conegut que l'increment del producte interior brut (PIB) de l'any 2016 ha quedat establit en un 3,20 %, és procedent incrementar les taules salarials de les províncies de Castelló, València i Alacant en un 1,00 %.  
  
Segon  
Com a resultat de l'aplicació del punt anterior, s'adjunten a aquesta acta les taules revisades de 2016 per a les províncies d'Alacant, Castelló i València, amb efectes de l'1 de gener de 2016.  
  
Tercer  
Així mateix, segons el que estableix la disposició transitòria primera del conveni esmentat, els endarreriments derivats de l'aplicació d'aquestes taules hauran de fer-se efectius, com a màxim, als 30 dies de la publicació de la present acta en el DOCV.  
  
Quart  
S'acorda, igualment, remetre aquesta acta amb el seu annex a la Conselleria d'Economia, Indústria, Turisme i Ocupació per al seu registre i ordre de publicació en el Diari Oficial de la Comunitat Valenciana, i a aquest efecte es faculta María Lladró Ortí, amb DNI número 34208723Q, per a realitzar els tràmits pertinents.  
  
I sense més assumptes a tractar, una vegada llegida la present acta i signada per un representant de cada organització, s'alça la sessió a les 13.00 hores del dia indicat al començament d'aquesta acta.  
  
Per la Federació de Construcció i Serveis de CCOO  
Per FICA-UGT  
Per ANEFHOP  
Per FEDCAM  
Per l'Associació Valenciana d'Empreses de Prefabricats de Formigó